# Brazzaville

### Wikipedia

Kinshasa ja Brazzaville satelliittikuvassa

Brazzaville (lausutaan usein Bratsaville /ˈbrɑtsɑvilːe/, ranskaksi /bʁazaˈvil/ tai /bʁaˈza/) on Kongon tasavallan pääkaupunki Kongo-joen pohjoisrannalla. Sen asukasluku oli vuonna 2005 1 174 000.

Brazzavillessa on tekstiili teollisuutta, se on rautatie- ja lentoliikenteen keskus ja siellä sijaitsee myös yliopisto.

Sijainti kartalla

Kahden Afrikan valtion, joiden kummankin nimessä esiintyy Kongo, erottamiseksi Kongon tasavaltaa kutsutaan joskus Brazzavillen Kongoksi, kun Kongon demokraattista tasavaltaa kutsutaan taas Kinshasan Kongoksi. Vuosina 1971–1999 Kongon demokraattinen tasavalta oli nimeltään Zaire.

## [muokkaa] Historia

Ranskan palkkalistoilla työskennellyt syntyjään italialainen tutkimusmatkailija Pierre Savorgnan de Brazza perusti Brazzavillen vuonna 1880 Malebon altaan rannalle. Paikalla sijaitsi alun perin kylä nimeltä Nkuna, mutta kaupunki nimettiin perustajansa mukaan.

Toisen maailmansodan aikana Brazzaville toimi väliaikaisesti Vapaan Ranskan pääkaupunkina, kun varsinainen Ranska oli natsien miehittämä.

Vuoteen 1960 saakka kaupunki oli jaettu eurooppalaiseen (keskusta) ja afrikkalaiseen osaan (Bacongo, Poto-Poto ja Makelekele).

Vuonna 1980 Brazzaville erotettiin Poolin maakunnasta itsenäisesti kunnaksi, jolla on maakunnan status.

## [muokkaa] Väestökehitys

Brazzavillen väestö on kasvanut nopeasti korkean syntyvyyden ja voimakkaan maaseudulta kaupunkiin suuntautuneen muuttoliikkeen takia.

- 1955: 233 000
- 1965: 272 000
- 1975: 318 000
- 1985: 617 000
- 1995: 1 005 000
- 2005: 1 174 000

## [muokkaa] Kaupunginosat

Brazzavillen kaupunginosia kutsutaan piireiksi (arrondissement). Ne ovat: Makelekele, Bacongo, Mfilou, Poto-Poto, Moungali, Ouenzé ja Talangai.

Brazzaville on monikielinen kaupunki. Yleisillä paikoilla, kuten toreilla ja kaupoissa, osataan kitubaa ja lingalaa. Kaupunginosat jakaantuvat kielten mukaan. Eteläiset kaupunginosat Makelekele ja Bacongo ovat kongojen asuttamia, ja niissä puhutaan kongon kielen murretta nimeltä kilaadi. Keskiset kaupunginosat Mfilou, Poto-Poto ja Moungali ovat kituban kielen valta-aluetta. Pohjoisissa kaupunginosissa, Ouenzéssa ja Talangaissa, puhutaan lingalaa.

## [muokkaa] Liikenneyhteydet

Brazzavillessa on useita laiva- ja venesatamia Kongo-joella, rautatieyhteys Pointe-Noireen sekä kansainvälinen Maya-Mayan lentokenttä.

## [muokkaa] Ystävyyskaupungit

Brazzavillen ystävyyskaupunkeja ovat:

- Dresden (Saksa)
- Reims (Ranska)

| Tämä Kongon tasavaltaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/r/a/Brazzaville.html

Luokat: Kongon tasavalta -tyngät | Afrikan pääkaupungit | Kongon tasavallan kaupungit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- አማርኛ
- العربية
- Bahasa Indonesia
- Bosanski
- Dansk
- Deutsch
- Eesti
- English
- Español
- Esperanto
- فارسی
- Français
- 한국어
- Hrvatski
- Ido
- Иронау
- Italiano
- עברית
- Kiswahili
- Kongo
- Lietuvių
- Lingala
- Magyar
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Русский
- Slovenčina
- Svenska
- 中文